
Názov firmy: NORDENFUR, s.r.o.

IČO: 20260041
ZI: 5000€

Majiteľ firmy: Dávid Ondik

Adresa firmy: Zimna 888, Košice 04001

Telefónne číslo: +421 000 000 000
E-mail: david.ondik@student.tuke.sk


[bookmark: _Toc243829543]1 Sumár
Spoločnosť NORDENFUR, s.r.o. vznikla 23. septembra 2026 v Košiciach. Zakladateľom a jediným vlastníkom spoločnosti je podnikateľ David Ondik, absolvent Ekonomickej fakulty Technickej univerzity v Košiciach. Firma sa zameriava na predaj prémiového kancelárskeho nábytku s dôrazom na škandinávsky minimalizmus, prírodné materiály a vysokú kvalitu spracovania.

Spoločnosť plánuje zamestnávať 12 pracovníkov v oblasti riadenia, administratívy, predaja, účtovníctva, dizajnu a informačných technológií.

Marketingová stratégia bude zameraná predovšetkým na digitálnu reklamu prostredníctvom Meta Ads a Google Ads. Súčasťou propagácie bude aj produktové umiestňovanie vo filmoch a spolupráca so známymi osobnosťami.

Spoločnosť bude pôsobiť v Košiciach a okolí. Predajňa situovaná v prírodnom prostredí na okraji mesta bude svojou architektúrou a atmosférou dotvárať exkluzívny nákupný zážitok. Hlavným cieľovým segmentom budú bonitnejší koncoví zákazníci (B2C).

Na rozdiel od konkurencie orientovanej na nízke ceny bude NORDENFUR, s.r.o. stavať na kvalite, exkluzivite a vyššej cenovej hladine. Obchodná stratégia bude založená na nižšom objeme predaja s plánovanou maržou približne o 60 % vyššou v porovnaní s konkurenciou.










[bookmark: _Toc243829544]2 Charakteristika firmy
[bookmark: _Toc243829545]2.1 História a opis činnosti firmy
Spoločnosť NORDENFUR, s.r.o. vznikla 23. septembra 2026 v Košiciach. Jej zakladateľom a jediným vlastníkom je podnikateľ David Ondik. Ide o novovzniknutú spoločnosť pôsobiacu v oblasti predaja prémiového kancelárskeho nábytku.

Spoločnosť vznikla s cieľom priniesť na slovenský trh kvalitný kancelársky nábytok inšpirovaný škandinávskym dizajnom. Dôraz kladie predovšetkým na minimalistický vzhľad, vysokú kvalitu spracovania, prírodné materiály a dlhú životnosť produktov. Jej cieľom nie je konkurovať nízkou cenou, ale ponúkať exkluzívne produkty náročnejším zákazníkom.

Hlavnou podnikateľskou činnosťou spoločnosti je nákup a predaj kancelárskeho nábytku od prémiových škandinávskych výrobcov, predovšetkým z Nórska, a jeho následná distribúcia koncovým zákazníkom.

Základné podnikateľské aktivity spoločnosti:
· Nákup prémiového kancelárskeho nábytku od zahraničných dodávateľov.
· Predaj kancelárskeho nábytku koncovým zákazníkom.
· Distribúcia a zabezpečenie dopravy zakúpeného nábytku.
· Odborné poradenstvo pri výbere a návrhu kancelárskych priestorov.
· Propagácia produktov prostredníctvom digitálneho marketingu.

Spoločnosť NORDENFUR, s.r.o. vystupuje ako sprostredkovateľ medzi prémiovými výrobcami kancelárskeho nábytku a zákazníkmi, ktorí vyhľadávajú nadštandardnú kvalitu a nadčasový dizajn.

Hlavné konkurenčné výhody spoločnosti:
· Vysoká kvalita spracovania a prírodné materiály.
· Minimalistický škandinávsky dizajn.
· Exkluzívny sortiment kancelárskeho nábytku.
· Individuálny prístup k zákazníkom.
· Prémiové prostredie predajne a nákupný zážitok.
[bookmark: _Toc243829546]2.2 Legislatíva
[bookmark: _Toc243829547]Splnenie legislatívnych predpokladov podnikania

Spoločnosť NORDENFUR, s.r.o. vznikla 23. septembra 2026 v Košiciach. Podnikateľskú činnosť vykonáva na základe živnostenského oprávnenia v súlade s platnou legislatívou Slovenskej republiky. Spoločnosť sa zameriava na nákup, predaj a distribúciu kancelárskeho nábytku.



[bookmark: _Toc243829548]Skutočnosti zapisované do obchodného registra

Oddiel: Sro
Obchodné meno: NORDENFUR, s.r.o.
Sídlo: Zimná 888, 040 01 Košice
IČO: 20260041
DIČ: 2026000041
Deň vzniku: 23. 9. 2026
Právna forma: Spoločnosť s ručením obmedzeným
Základné imanie: 5 000 € (predpokladané, splatené)
Zakladateľ: David Ondik



Predmet podnikania:
· Nákup kancelárskeho nábytku od dodávateľov.
· Maloobchodný a veľkoobchodný predaj kancelárskeho nábytku.
· Distribúcia a zabezpečenie dopravy zakúpeného tovaru.
· Poradenská činnosť v oblasti zariadenia kancelárskych priestorov.



[bookmark: _Toc243829549]3 Informácie o manažmente a zamestnancoch
[bookmark: _Toc243829550]3.1 Manažment a kľúčoví predstavitelia firmy
· David Ondik, vek 21 rokov, vzdelanie Technická univerzita v Košiciach, Ekonomická fakulta – zakladateľ, jediný vlastník a generálny riaditeľ spoločnosti.

Spoločnosť NORDENFUR, s.r.o. plánuje zamestnávať 15 pracovníkov vrátane generálneho riaditeľa. Organizačná štruktúra je navrhnutá s dôrazom na efektívne riadenie, profesionálny predaj a individuálny prístup k zákazníkom.

Organizačná štruktúra firmy:
· Generálny riaditeľ (1)
· Administratívni pracovníci (2)
· Účtovník (1)
· Predajcovia (5)
· Dizajnér (1)
· Ekonóm (1)
· IT pracovník (1)
· Montážny technik (3)
[image: ]












[bookmark: _Toc243829551]3.2 Ciele firmy
Krátkodobé ciele: Hlavným krátkodobým cieľom spoločnosti je vybudovanie povedomia o značke NORDENFUR na košickom trhu, získanie prvých zákazníkov a vytvorenie stabilnej pozície v segmente prémiového kancelárskeho nábytku. Dôležitou súčasťou bude budovanie prestíže značky prostredníctvom digitálneho marketingu a spolupráce so známymi osobnosťami.

Dlhodobé ciele: Medzi dlhodobé ciele patrí rozšírenie pôsobnosti spoločnosti na celé Slovensko, otvorenie ďalších prémiových predajní a postupné preniknutie na zahraničné trhy. Spoločnosť sa chce profilovať ako jedna z popredných značiek luxusného kancelárskeho nábytku na slovenskom trhu.

[bookmark: _Toc243829552]Umiestnenie firmy
Sídlo spoločnosti NORDENFUR, s.r.o. sa nachádza na adrese Zimná 888, 040 01 Košice. Predajňa je situovaná v pokojnom prírodnom prostredí na okraji Košíc. Jej moderná architektúra, minimalistický dizajn a prepojenie s prírodou vytvárajú exkluzívne prostredie, ktoré podporuje prémiový charakter značky a poskytuje zákazníkom nadštandardný nákupný zážitok.












[bookmark: _Toc243829553]4 Marketing a prieskum trhu
[bookmark: _Toc243829554]4.1 Analýza trhu, konkurencie a zákazníkov
Košice a ich okolie predstavujú významné podnikateľské prostredie s potenciálom pre rozvoj trhu s prémiovým kancelárskym nábytkom. Napriek náročnej ekonomickej situácii, konsolidačným opatreniam a nestabilnej inflácii spoločnosť NORDENFUR, s.r.o. vidí príležitosť v úzkom segmente bonitných zákazníkov, ktorých nákupné správanie je menej citlivé na ekonomické výkyvy.

Na košickom trhu pôsobia veľké nábytkárske reťazce, ako IKEA, Möbelix či Sconto, ktoré sa orientujú na širokú verejnosť a cenovú dostupnosť. Spoločnosť NORDENFUR ich preto nepovažuje za svoju primárnu konkurenciu, keďže oslovuje zákazníkov uprednostňujúcich exkluzivitu, kvalitu a nadčasový dizajn pred nízkou cenou.

Poznámka: Uvedená vizualizácia má ilustračný charakter a predstavuje návrh možnej aplikácie vizuálnej identity spoločnosti NORDENFUR, s.r.o. Jej účelom je demonštrovať, že podnikateľský plán zahŕňa okrem ekonomických a organizačných aspektov aj budovanie značky, marketingovú komunikáciu a jednotnú vizuálnu prezentáciu spoločnosti.
Za relevantnejšiu konkurenciu možno považovať interiérové štúdiá a výrobcov nábytku na mieru, ako sú ZENO, KRATS či RUDYMAX s.r.o., ktoré oslovujú aj náročnejších zákazníkov. Spoločnosť NORDENFUR, s.r.o. sa však od konkurencie odlišuje výhradnou špecializáciou na prémiový kancelársky nábytok, využívaním know-how zo škandinávskych krajín a exkluzívnych drevín a prírodných materiálov. Dôraz kladie na vysokú kvalitu spracovania, minimalistický dizajn a nadčasovosť produktov.

Obchodná stratégia spoločnosti bude založená na nižšom objeme predaja s vyššou ziskovou maržou. Orientácia na bonitnejšiu klientelu má zabezpečiť stabilnejšie tržby a obrat aj v období ekonomickej neistoty.

[bookmark: _Toc243829555]4.2 SWOT analýza
[bookmark: _Toc243829556]Poslanie firmy
Poslaním spoločnosti NORDENFUR, s.r.o. je poskytovať zákazníkom prémiový kancelársky nábytok s dôrazom na škandinávsky minimalizmus, exkluzívne prírodné materiály a vysokú kvalitu spracovania. Spoločnosť sa snaží vytvárať estetické, funkčné a nadčasové pracovné prostredie.

[bookmark: _Toc243829557]Cieľ firmy
Hlavným cieľom spoločnosti je vybudovať prestížnu značku v segmente luxusného kancelárskeho nábytku, získať dôveru bonitnej klientely a zabezpečiť dlhodobú spokojnosť zákazníkov. Spoločnosť sa zameriava na kvalitu poskytovaných produktov a služieb, nie na maximalizáciu objemu predaja.


[bookmark: _Toc243829558]Silné stránky (Strengths)
· Vysoká kvalita a exkluzívne prírodné materiály – 5
· Špecializácia na prémiový kancelársky nábytok – 5
· Škandinávske know-how a minimalistický dizajn – 5
· Exkluzívne prostredie predajne – 4
· Individuálny prístup k zákazníkom – 4
Spolu: 23 bodov

[bookmark: _Toc243829559]Slabé stránky (Weaknesses)
· Nízke povedomie o novej značke – 4
· Vysoké obstarávacie náklady produktov – 5
· Závislosť od zahraničných dodávateľov – 4
· Úzka cieľová skupina zákazníkov – 4
· Obmedzená geografická pôsobnosť – 3
Spolu: 20 bodov




[bookmark: _Toc243829560]Vonkajšie príležitosti (Opportunities)
· Rastúci záujem o kvalitný a udržateľný nábytok – 5
· Rozšírenie predaja na celoslovenský trh – 4
· Spolupráca s architektmi a interiérovými dizajnérmi – 5
· Rozvoj digitálneho marketingu a elektronického obchodu – 4
· Rast významu dizajnu pracovného prostredia – 4
Spolu: 22 bodov

[bookmark: _Toc243829561]Hrozby (Threats)
· Ekonomická nestabilita a inflácia – 3
· Vstup nových prémiových konkurentov na trh – 4
· Rast cien exkluzívnych drevín a dopravy – 5
· Zmeny spotrebiteľských preferencií – 3
· Výpadky dodávok zo zahraničia – 4
Spolu: 19 bodov

[bookmark: _Toc243829562]Vyhodnotenie SWOT analýzy
Na základe SWOT analýzy sa spoločnosť NORDENFUR, s.r.o. nachádza v kvadrante SO (ofenzívna stratégia), keďže silné stránky (23 bodov) prevyšujú slabé stránky (20 bodov) a príležitosti (22 bodov) prevyšujú hrozby (19 bodov).

Spoločnosť by sa preto mala sústrediť na využívanie svojich konkurenčných výhod, budovanie prestížnej značky, rozširovanie zákazníckej základne a postupný vstup na nové trhy pri zachovaní prémiového charakteru ponúkaných produktov.

